cyanic-selkie/wikianc huggingface dataset:
Lämpöputki
Liikenne, jäänesto ja moottorit
Lämpöputki soveltuu hyvin Stirling-moottorin lämmönlähteeksi, koska se tuottaa tasaista korkeaenergiaista lämpöä. Näin saadaan myös moottorin hyötysuhde lähelle teoreettista maksimia. Natriumista tai ruostumattomasta teräksestä valmistettujen lämpöputkien työaineena käytetään korkean lämmönsiirtokyvyn omaavia aineita kuten vetyä tai heliumia, jotka toimivat 1000 kelvinin lämpötilassa ja 100 baarin paineessa. (P.D. Dunn et al., 1976)
Lähteet
F. Song, D. Ewing, C.Y. Ching. 2002. Fluid flow and heat transfer model for high-speed rotating heat pipes. Teoksessa: International Journal of Heat and Mass Transfer. Vol. 46. 2003. Hamilton, Ontario, Kanada. 9 s.
http://www.greenbuilder.com/sourcebook/PassSolGuide1-2.html
Hyōhō niten ichi -ryū
Tekniikat
Lisäksi koulun opetukseen kuuluu myös jujutsua.
Perimys
Hyōhō Niten Ichi-ryūn päämiehet:
Mohamed Salman Al-Khuwalidi
Mohamed Salman Al-Khuwalidi (s. 18. kesäkuuta 1981) on saudiarabialainen pituushyppääjä.
Mestarien liigan kauden 2013–2014 pudotuspelit
Eteneminen
Pudotuspeleissä joukkue, joka johtaa kahden ottelun jälkeen otteluiden yhteistuloksen perusteella etenee seuraavalle kierrokselle. Jos pudotuspeleissä joukkueiden yhteistulos kahdesta ottelusta on tasan, eikä kumpikaan etene jatkoon vierasmaalisäännön turvin, pelataan yhteensä 30 minuutin jatkoaika, kaksi kertaa 15 minuuttia. Jos ottelu on edelleen tasan jatkoajan jälkeen, seuraa rangaistuspotkukilpailu. Myös jatkoajalla vierasmaalisääntö otetaan huomioon.
Aranuka
Aranukan pinta-ala on 15,5 km² ja väkiluku oli 1 125 vuonna 2015. Se sijaitsee 9 kilometriä Kurialta kaakkoon ja 25 kilometriä Abemamasta lounaaseen. Kolmionmuotoinen atolli koostuu Buarikin ja Takaeangin saarista.
Pihkoon koulu
Historia
Vuonna 1954 liitettiin Kymistä Kotkaan laaja alue kunnan länsiosasta. Silloisen Sutelan koulupiirin Kymin puolelle jääneestä osasta perustettiin Pihkoon kansakoulupiiri vuonna 1955. Koulurakennus valmistui vuonna 1959. 1970-luvulla koulua laajennettiin ja uusi koulurakennus valmistui vuonna 1977. PIhkoon vanha koulu suljettiin sisäilmaongelmien vuoksi vuonna 2018 ja purettiin 2020. Samalle tontille valmistui uusi koulu vuonna 2022.
Pyjamakala
Käyttäytyminen
Pyjamakala ei näyki koralleja, joten se sopii myös riutta-akvaarioon. Luonnossa se piileksii meriruohon tai jopa merisiilin piikkien keskellä.
Ravinto
Pyjamakala syö lihapitoista ruokaa.
Umba
Taajama
Umban edustalla on joka kesä regatta ja itse taajamassa joka kolmas vuosi pomorien kulttuurifestivaalit, joissa on esityksiä myös seudun muilta arktisilta kansoilta, kaukaisimmat Ruotsista ja Norjasta.
Umban kunta
Umbassa on jonkin verran metsätaloutta, enemmänkin ammattimaista kalastusta. Meren ohella joki on hyvin kalaisa ja pitkälti rakentamaton.
FC Inter Turku
1990-luku
Erinomaista debyyttikautta seurasi yllättävän raju pudotus. Kun FC Inter elokuun alussa 1997 putosi liigan yhdeksänneksi, vaihdettiin Paatelon tilalle ruoriin Tomi Jalo. Syöksy kuitenkin vain jyrkkeni: viimeisessä 10 pelistään FC Inter hävisi seitsemän, kaikki tekemättä yhtään maalia. Viimeiselle kierrokselle lähdettäessä FC Inter piti perää pisteen perässä TP-Seinäjokea. Sinimustat löivät vieraissa FF Jaron, mutta pohjalaiset hakivat yliaikamaalilla voiton Rovaniemeltä tuomiten FC Interin Ykköseen. Putoamisesta huolimatta joukkue pysyi koossa, ja paluu liigaan onnistuikin välittömästi. Liigan laajentamisella oli tosin osuutta asiaan, sillä FC Inter sijoittui Ykkösen loppusarjassa kolmanneksi FC Lahden ja Kotkan TP:n jälkeen. Nousu varmistui Steven Polackin valmennuksessa, mutta uudeksi liigaluotsiksi valittiin helsinkiläinen Timo Askolin.
2000-luku
thumb|right|[[Turun derby FC Inter – TPS kesäkuussa 2005.]] Lundellin FC Inter nousi varsin korkealle vuoden 2001 Veikkausliigan ennakkoveikkailuissa. HJK:hon lähteneen Jensenin korvasi topparina argentiinalainen Diego Corpache. TPS:n pudottua Ykköseen FC Inter oli nyt Turun ainoa liigajoukkue. Teberion hurja maalivire piti FC Interin mukana mitalivauhdissa alkukauden, mutta lopulta saaliiksi jäi tutunoloinen viides sija kaukana kärkikolmikon takana. FC Interin vuosi 2002 oli hämmästyttävän kaksijakoinen. Sinimustat aloittivat kauden jälleen kirkkaasti. Heinäkuinen 5–1-voitto VPS:stä nosti FC Interin jopa liigan kärkeen. Jäljellä olleista 15 liigapelistään FC Inter voitti kuitenkin vain yhden – viimeisen. Maalinteko onnistui raitapaidoilta näistä otteluista vain neljässä. Loppusijoitus ei kuitenkaan painunut kuudetta sijaa alemmas. Ilahduttavaa kaudessa oli toppari Ari Nymanin läpimurto.
Stadion
FC Interin ja koko Veritas-stadionin yleisöennätys on 19. lokakuuta 2019 Suomen mestaruuden ratkaisseesta Interin ja KuPS:n ottelusta, jota seurasi 9 125 katsojaa. Veritas Stadionilla on lämmitettävä luonnonnurmi (107 × 67 m) joka on edellytyksenä siihen, että Turussa voidaan pelata myös kansainvälisiä otteluita.
Nykyinen joukkue
Päivitetty 16. toukokuuta 2022.
Kiltakallio
Historiaa
Kiltakallion alueella on kallioinen mäki, mutta sen nimi ei ole vanhastaan ollut Kiltakallio tai Gillesberget. Kallio on tunnettu ainakin Karlasbergetinä ja Augustabergetinä. Myös nimet Kråkberget ja Löseåkersberget viittaavat mahdollisesti samaan kallioon, mahdollisesti johonkin muuhun lähiseudun kallioon. Lisäksi Kiltakallion alueelta tunnetaan 1700-luvulta rajapaikat Lambergsrå ja Västerbackarå. 1970-luvulla Espoon vanhan kunnansairaalan ja sen kaakkoispuolisen kallion aluetta oltiin kaavoittamassa. Kalliolla oli taloja ja teitä, mutta teillä ei ollut nimiä. Sairaalan kohdalla maantie ylitti mäen, jota kutsuttiin Sjukhusbackeniksi, ja tämän mukaan kaavoitustyössä aluetta oli kutsuttu Sairaalanmäeksi. Alueelle tarvittiin asuinalueelle sopiva nimi, ja Espoon nimistötoimikunta ehdotti vuonna 1974 nimeksi Kiltakalliota. ”Kilta” viittaa ammattikiltoihin ja valittiin nimeen, koska se sopi Espoon keskuksen ja Muuralan ammattinimikeaiheisiin nimiin (muun muassa Kamreerintie, Nimismiehenpelto ja Lukkarinmäki). Kiltakallion nimistö suunniteltiin niin, että se viittaa ammattikunta- ja toverihenkeen yleisesti (muun muassa Liittokuja, Sinettikuja, Valapolku ja Veljespuisto). Asemakaavassa Kiltakallio-nimi annettiin itse asuinalueen lisäksi myös alueen keskellä kulkevan kadun ja kallion huipulla sekä sen rinteessä sijaitsevan puiston nimiksi.
Kiovan kana
Alkuperä
Kiovan kanan valmistusmenetelmä ei ole alun perin ukrainalainen, vaikka ruokalaji onkin nimetty Ukrainan pääkaupungin mukaan. Kiovan kana kehitettiin Neuvostoliitossa 1950-luvulla, kun Moskovassa avattiin uusi Hotelli Ukraina. Itse reseptin alkuperä ajoittuu kuitenkin jo 1900-luvun alkupuolen Pietariin.
Viiruposkikardinaaliahven
Alkuperä
Viiruposkikardinaaliahven elää luonnossa Intian valtameressä.
Nikolai Kruglov (nuorempi)
Nikolai Nikolajevitš Kruglov (, s. 8. huhtikuuta 1981) on venäläinen ampumahiihtäjä, viestin olympia- ja MM-mitalisti.
Deutschlandlied
Toisen maailmansodan jälkeen
Neuvostoliiton miehitysvyöhykkeellä viranomaiset kielsivät välittömästi ”Deutschlandliedin”, ja Britannian miehitysvyöhykkeellä laulun julkinen esittäminen kiellettiin elokuussa 1945. Saksan demokraattisen tasavallan kansallislauluksi otettiin ”Auferstanden aus Ruinen”, mutta Länsi-Saksan liittopäivät käsitteli jo vuonna 1949 ”Deutschlandliedin” julistamista kansallislauluksi. Liittopäivien enemmistö hylkäsi laulun aseman kansallislauluna. Perustuslain mukaisesti asia siirtyi liittopresidentin päätettäväksi. Presidentti Theodor Heuss vastusti ”Deutschlandliedin” julistamista kansallislauluksi, kun taas liittokansleri Konrad Adenauer kannatti sitä. Kansallislaulusta syntyi kiista, jonka aikana virallisissa yhteyksissä yritettiin käyttää useita muitakin lauluja. Heuss toivoi, että ”Hymne an Deutschland” (sanoittanut Rudolf Alexander Schröder, säveltänyt Hermann Reutter) olisi vakiintunut kansallislauluksi, ja se soitettiin hänen uudenvuodenaattona 1950 pitämän radiopuheen päätteeksi. Norddeutscher Rundfunk yritti ajaa kappaletta ”Ich hab’ mich ergeben” kansallislaulun asemaan. Talviolympialaisissa 1952 Länsi-Saksan tunnuksena toimi ”Oodi ilolle”. Mikään näistä ei kuitenkaan vakiintunut kansallislauluksi, ja oikeisto kannatti ”Deutschlandliediä”.
Vatnajökull
250px|thumb|Vatnajökullin jäätikköä ilmakuvasta.
Vatnajökullin pinta-ala on pienentynyt muutaman vuoden ajan, mahdollisesti ilmaston vaihtelujen vuoksi. Jään ala oli vuonna 1950 noin 8 538 neliökilometriä, mutta vuonna 2000 hieman alle 8 160 neliökilometriä.
Taepodong-2
Huhtikuun 2009 laukaisukoe
4. huhtikuuta 2009 Pohjois-Korea yritti laukaista Kwangmyŏngsŏng-2 ("Kirkas tähdenvalo 2") -tietoliikennesatelliitin Taepodong-2:n muunnoksella nimeltä Unha ("Hopeajoki", "Linnunrata"). Laukaisu oli tiedossa etukäteen; valmistelut havaittiin tiedustelusatelliitilla jo helmikuussa. Tiedotusvälineet seurasivat lännessä mm. sitä, milloin rakettia tankattiin. Laukaisu epäonnistui, ja raketti putosi Tyyneenmereen. Tämänkin mukaan Pohjois-Korea on mannertenvälisestä ohjuspelotteesta kaukana, mutta koe oli huomattavasti menestyksekkäämpi kuin vuoden 2006 koe. Jos Pohjois-Korea ei pysty laukaisemaan satelliittia Maata kiertämään, niin se ei pysty laukaisemaan tarkkuutta vaativalla tavalla mannertenvälistä ohjustakaan. Silti raketti lensi yli 3 000 km:n matkan, ehkä 3 200 km, mikä on kaksi kertaa enemmän kuin yksikään Pohjois-Korean aikaisemmin laukaisema raketti. Virallisten tietojen mukaan laukaisu onnistui, ja satelliitti kiertää maata. Niin venäläiset kuin amerikkalaisetkaan eivät ole sitä havainneet.
Sébastien Tellier
Sébastien Tellier (s. 22. helmikuuta 1975, Le Plessis-Bouchard, Ranska) on ranskalainen muusikko ja lauluntekijä. Air-yhtye löysi Tellier’n ja otti hänet Record Makers -levymerkilleen.
Hänen tavaramerkkinsä on mustat aurinkolasit.
Dirt (televisiosarja)
Sarjan ensimmäinen, 13 jaksoa sisältävä tuotantokausi esitettiin keväällä 2007. FX tilasi sarjaan toisen tuotantokauden, jonka oli myös määrä koostua 13 jaksosta, mutta käsikirjoittajien lakon vuoksi jaksomäärä jouduttiin leikkaamaan seitsemään. Toinen kausi esitettiin keväällä 2008, mutta katsojaluvut laskivat edelliseen kauteen verrattuna. Kesäkuussa 2008 Cox kertoi, ettei sarjasta tehdä kolmatta kautta.
Prusa
Prusa ( tai Prousa) tai Prusias ( tai Prousias) voi viitata seuraaviin paikkoihin:
Tuote-esittely
Tuote-esittely voi olla puhdasta PR:ää, jossa tuote vain halutaan tuoda asiakkaan tietoon tai useammin on kuitenkin kyseessä myyntiin tähtäävä työ. Promootiot järjestetään useimmiten uuden tuotteen lanseerauksen yhteydessä tai tuotteen elinkaaren myöhäisemmässä vaiheessa, jossa tuotteen menekkiä jostain syystä halutaan kasvattaa tai vaikkapa kun tuotteelle on tehty jokin uudistus. Nykyään on tyypillistä myös uusien tuoteperheen jäsenten (ns. line extension) lanseeraaminen promootion avulla.
Anaboliset steroidit
Vaikutustensa vuoksi anabolisia steroideja käytetään joidenkin sairauksien hoidossa ja terapioissa, mutta myös urheilusuoritusta parantavina aineina ja doping aineina etenkin voimaharjoittelussa ja kehonrakennuksessa.
Juan Antonio Samaranch
Puheenjohtajakautensa aikana Samaranch tervehdytti olympialaisten taloudellisen aseman tekemällä suuria televisio- ja sponsorisopimuksia. Vaikka itäblokki boikotoi vielä vuoden 1984 kesäolympialaisia, kasvoi KOK:n jäsenmaiden ja osanottajamaiden määrä kaikissa olympialaisissa Samaranchin kaudella. Vuonna 1991 kuningas Juan Carlos myönsi Samaranchille markiisin (Marqués de Samaranch) arvonimen kiitoksena tämän tekemästä työstä urheilun ja olympialiikkeen puolesta. Olympialaisten parantunut taloudellinen tilanne johti myös syytöksiin ylikaupallistumisesta ja korruptiosta. 1990-luvun lopussa useita KOK:n jäseniä erotettiin, kun selvisi näiden vastaanottaneen lahjuksia, mutta Samaranchia kohtaan esitetyt syytteet kumottiin. Samaranch luopui tehtävästään vuonna 2001 ja hänen seuraajakseen nimitettiin belgialainen Jacques Rogge. Samaranchista tuli samalla KOK:n elinikäinen kunniapuheenjohtaja. Samaranch kuoli 21. huhtikuuta 2010 Barcelonassa sydämen vajaatoimintaan.
Anaboliset steroidit
Rakenteen vaikutus steroidin ominaisuuksiin
17C esterisidos vähentää anabolisen steroidin lähinnä maksassa tapahtuvaa ensikierron metabolisoitumista toimimattomaan tai heikkovaikutteiseen muotoon. Esterisidos toimii entsyymeissä steerisenä esteenä, eli se suurentaa molekyyliä niin, etteivät sitä muokkaavat entsyymit saa otettua ainetta kunnolla sisäänsä ja pysty hapettamaan hydroksyyliryhmää, johon tiellä oleva karboksyylihappo on kiinnittynyt. Kaikki anaboliset steroidit kuten testosteroni eivät toimi kunnolla nieltynä koska tällöin valtaosa niistä päätyy suoraan maksaan metabolisoitavaksi ennen kuin ne pääsevät vaikuttamaan muihin kehon kudoksiin. Siksi testosteronia käytetään sellaisenaan lihaspistoksina tai voiteina, jolloin kaikki testosteroni ei heti läpikäy maksan metabolisia reittejä. Testosteronin undekaanihappo-esteri on kuitenkin niin suuri, että se toimii suun kautta nieltynä.
Alfred Edmund Brehm
Alfred Edmund Brehm (2. helmikuuta 1829 Unterrenthendorf (nykyisin Renthendorf) – 11. marraskuuta 1884 Renthendorf) oli saksalainen luonnontutkija, Berliinin akvaarion perustaja ja tietokirjailija. Hänen tunnetuin teoksensa on Tierleben.
Anaboliset steroidit
Urheilu- ja kuntoilukäyttö
Anabolisia steroideja voidaan käyttää urheilulajeissa ammatti- ja harrastajapiireissä urheilusuoritusta parantavina ja lihasmassaa lisäävinä aineina. Anabolisten steroidien omatoimisesti annosteltuja kuureja kutsutaan käyttäjäpiireissä usein sykleiksi (eng. cycle), joihin saatetaan yhdistää muita aineita stäkeiksi (eng. stacks, eli pinoiksi). Usean aineen yhtäaikaisella käytöllä pyritään vahvistamaan muiden aineiden toivottavia vaikutuksia ja/tai vähentämään haittavaikutuksia. Käyttö on usein jaksoittaista ja kestää useasta viikosta kuukausiin. Käyttäjät lisäävät anabolisten steroidien annostusta hitaasti ja kuurin loppua kohden vähentävät määrää haittavaikutusten vähentämiseksi. Kehon rasituksen, sivuvaikutusten ja välillä dopingtestienkin läpäisemisen vuoksi käyttö on tavallisesti jaksoittaista jatkuvan käytön sijaan.
2010 julkaistun 10396 suomalaista varusmiestä kattaneen kyselytutkimuksen mukaan 0,9 prosenttia oli joskus kokeillut anabolisia steroideja 2001–2007 aikana. Terveyden ja hyvinvoinnin laitoksen 2010 julkaiseman tutkimuksen mukaan noin 1 prosenttia suomalaisista on käyttänyt joskus jotain dopingainetta, joihin tutkimuksessa luettiin myös muitakin aineita kuin vain anaboliset steroidit. Käyttäneistä sukupuolittain 1,8 prosenttia oli miehiä ja 0,4 prosenttia naisia. Suurin käyttäjäryhmä olivat 35–44-vuotiaat miehet, joista käyttäneitä oli 3,5 prosenttia. Toiseksi suurin ryhmä olivat 25–34-vuotiaat miehet, joista käyttäneitä oli 2,1 prosenttia. THL:n tutkimuksen otanta oli 4 200 henkilöä ja se kohdistui koko väestöön, mutta painotetusti nuoriin yliotannalla heistä. Suomessa aktiivisia dopingaineiden (mm. anabolisten steroidien) käyttäjiä oli 2010 arviolta 5 000–10 000 henkeä väestössä. THL:n mukaan Suomessa kuoli 2007 kaksi henkilöä lähinnä anabolisten steroidien käytön seurauksena.
Anabolisia steroideja saatetaan antaa dopingaineena eläimille kuten kilpahevosille.
Ansioluettelo
Ansioluettelo sähköisesti
Internet on tuonut mukanaan uuden tavan käsitellä työhakemuksia ja CV:itä. On yleistä, että työnantajat ottavat ansioluetteloja ja työhakemuksia vastaan vain sähköisessä muodossa. Tämä on muuttanut tapaa, jolla hakemuksia kirjoitetaan, luetaan ja käsitellään. Monet työnhakijat ovat sitä mieltä, että sähköinen hakemus ikään kuin katoaa mustaan aukkoon, eivätkä yritykset yleensä edes ota missään vaiheessa hakijaan yhteyttä. Hakemuksen toimittaminen henkilökohtaisesti saattaa tuntua sosiaalisista ihmisistä paremmalta vaihtoehdolta, mutta se ei tuo työn saannille mitään takeita.
MTV Fakta
MTV Fakta esitti pääasiassa dokumentteja, dokumenttisarjoja ja tosi-tv-sarjoja. Kanava näkyi digitaalisessa antenni- (DVB-T), kaapeli- (DVB-C), laajakaista-TV- (IPTV) ja satelliittiverkossa (DVB-S). Faktan sisarkanava on ruotsalainen TV4 Fakta.
Araljärvi
Valuma-alue
Valuma-alueen tärkeimmät joet ovat Araljärveen laskevat Syrdarja ja Amudarja. Monet alueen joista katoavat aavikolla. Tällaisia jokia ovat esimerkiksi Harirud ja Murgab. Valuma-alueeseen kuuluu lisäksi monia Kopet Dag sekä Tienšan-vuoristoista virtaavia matalia jokia ja Karakumin kanava.
David Wilkerson
Työ narkomaanien, jenginuorien, orpojen, leskien ja köyhien hyväksi
Alun perin Wilkerson toimi yhdysvaltalaisessa helluntailaisessa Assemblies of God -liikkeessä. Wilkerson toimi maalaispastorina Pennsylvaniassa. Nähtyään vuonna 1957 sanomalehdestä, että useita New Yorkin nuoria oli syytettyinä murhista, hän päätti siirtyä katulähetystyöhön. Muun muassa huomattavan puertoricolaisperäisen Mau-Mau-jengin johtaja Nicky Cruz kääntyi Wilkersonin julistustyön seurauksena kristinuskoon.
Opetuksia
Wilkerson kertoi mm. George Bowen ja T. Austin-Sparksin vaikuttaneen hänen elämäänsä ja julistustyöhönsä.
Live in Deutschland 2002
Tupla-DVD sisältää myös aiemmin VHS-muodossa julkaistun Live in Deutschland 1995:n sekä muuta yleisesti jokaiseen musiikki-DVD:hen laitettavaa bonusmateriaalia.
Onegan kihlakunta
Onegan kihlakunta oli kihlakunta Venäjän keisarikunnan Arkangelin kuvernementissa. Kihlakunta sijaitsi Vienanmereen kuuluvan Äänislahden ympärillä ja Äänisjoen varrella. Lännessä se rajoittui saman kuvernementin Kemin kihlakuntaan ja etelässä Aunuksen kuvernementtiin. Idässä rajanaapureita olivat samaan kuvernementtiin kuuluneet Arkangelin kihlakunta, Holmogoryn kihlakunta ja Šenkurskin kihlakunta. Kihlakunnan hallintokaupunki oli Onega.
Tekla Hultin
Elämänvaiheet
Vuonna 1901 Hultinista tuli Tilastollisen päätoimiston toinen aktuaari, kun hänelle pyynnöstä myönnettiin erivapaus sukupuolestaan. Myöhemmin hänen sukupuolensa ja poliittiset mielipiteensä estivät etenemisen ensimmäisen aktuaarin virkaan. Välillä hänet pidätettiinkin virantoimituksesta. Hultin toimi tehtävässä aina vuoteen 1929, jolloin hän jäi eläkkeelle. Työssään hän toimitti lukuisia tilastollisia tutkimuksia muun muassa köyhäinhoidosta, avioeroista ja naisten yötyöstä.
Hultin päätti olla avioitumatta, jotta hän saa vapaasti toimia niiden asioiden vuoksi, joita hän piti tärkeinä. Hän asui pitkään Aldyth-sisarensa kanssa Helsingissä, ja hänellä oli vilkas seuraelämä.
Poliittinen toiminta
Hultin oli Suomalaisen naisliiton (1907–1909) sekä Nuorsuomalaisen Naisklubin (1902) ensimmäinen puheenjohtaja sekä Naisasialiitto Unionin merkittävä vaikuttaja. Naisasialiitto Unioni toimi ahkerasti muun muassa yleisen ja yhtäläisen äänioikeuden puolesta, jonka Mechelinin senaatti toteuttikin vuonna 1906. Hultin yritti saada kaikkien yhteiskuntaluokkien naiset yhteistyöhön näissä kysymyksissä, mistä naisasiaan sinänsä myönteisesti suhtautunut SDP varoitteli omiaan.
Alkaioksen säkeistö
Esimerkkejä
Horatius, Oodit, oodin Postumukselle alku:
Alfa Trianguli Australis
Atria on nk. bariumtähti. Barium on peräisin massiivisesta seuralaistähdestä, joka on kehittynyt himmeäksi valkeaksi kääpiöksi. Se on myös hybriditähti, joka toisaalta puhaltaa pinnaltaan vanhoille tähdille ominaista voimakasta tähtituulta, omaten samaan aikaan nuorille tähdille tyypillisen kuuman koronan. Tähdellä on myös nuorille tähdille ominaisia voimakkaita magneettisia flarepurkauksia. Tähden voimakas röntgensäteily viittaa Aurinkoa hieman muistuttavaan pääsarjan G-spektriluokan tähteen.
Mohamed Salah
Seurajoukkueura
26. tammikuuta 2014 englantilaisseura Chelsea ilmoitti tehneensä sopimuksen Salahin kanssa. Siirtosumma oli 16,5 miljoonaa euroa. Hän pelasi Chelsessa kevätkauden aikana kymmenen valioliigaottelua, joissa teki ja syötti kaksi maalia. Syyskaudella 2014 hän pelasi Valioliigassa yhteensä vain 30 minuuttia kolmessa ottelussa.
Tarja Turunen
Ura
Tarja Turusen aviomies Marcelo Cabuli johtaa argentiinalaista metallimusiikkiin keskittynyttä NEMS Enterprises -levy-yhtiötä. Marcelo toimii myös Turusen managerina.
Lou Rawls
Lou Rawls oli naimisissa Nina Malek Inman Rawlsin kanssa. Parilla oli yksi poika.
Edgar Davids
Vuonna 2001 pelatessaan Juventuksessa Davids kärähti nandrolonin käytöstä.
Nödinge
thumb|right|250px|[[Nödingen kirkko.]]
Sollentunan kunta
Pientaajamat
Asteriski (*) tarkoittaa, että pientaajama kuuluu osittain toiseenkin kuntaan. Söderby och Hemmingstorp kuuluu osin myös Upplands Väsbyn kuntaan.
Leena Rapola
Leena Katriina Rapola (s. 6. joulukuuta 1958 Helsinki) on suomalainen näyttelijä. Leena Rapolan ja hänen puolisonsa näyttelijä Petri Johanssonin poika on myös näyttelijänä työskennellyt Olli Johansson.
Pietarin kihlakunta
Vuodesta 1914 alkaen alueen nimenä oli Petrogradin kihlakunta ja vuodesta 1924 vuoteen 1927 Leningradin kihlakunta.
Azmi Bishara
thumb| Bishara vuonna 2013. Azmi Bishara (,, s. 22. heinäkuuta 1956) on israelilainen arabikansanedustaja, joka oli knessetin jäsen ja Balad-puolueen puheenjohtaja vuodesta 1996, kunnes erosi huhtikuussa 2007. Shin Bet syytti häntä maanpetoksesta ja vakoilusta Hizbollahin hyväksi. Erottuaan knessetistä Bishara on oleskellut ulkomailla.
Elämä
Bishara opiskeli Jerusalemin heprealaisessa yliopistossa ja oli aktiivinen arabiopiskelijoiden unionissa. Hän oli myös Israelin kommunistipuolue Rakahin jäsen.
Hyytelöimukala
Ulkonäkö ja koko
Laji on tumman ruskea. Evät ovat yhteenkasvaneet. Hyytelöimukalan pyrstö on pieni. Laji on pienikokoinen, korkeintaan 20 senttimetrin mittainen.
Glykoneus
Glykoneus on antiikin kreikkalaisesta metriikasta peräisin oleva lyyrinen runosäe, yksi niin kutsutuista aiolialaisista säkeistä. Se on saanut nimensä runoilija Glykonista.
Esimerkkejä
Sapfo, 94.6 LP (= Lobel & Page):
Chumbawamba
Chumbawamba on englantilainen yhtye, joka aloitti vuonna 1982 soittamalla anarkopunkia, mutta on yli 25-vuotisen uransa aikana tehnyt musiikkia popvaikutteisesta tanssimusiikista ja maailmanmusiikista akustiseen folkmusiikkiin. Yhtyeen kappaleissa on yleensä anarkistisia poliittisia näkemyksiä ja halveksiva asenne viranomaisia kohtaan. Yhtyeen tunnetuin kappale on ”Tubthumping”. Chumbawamba kertoi lopettavansa toimintansa vuonna 2012. pienoiskuva|Chumbawumba esiintymässä vuonna 1985.
Hipponacteus
Hipponacteus (hipponakteus) on antiikin kreikkalaisesta metriikasta peräisin oleva lyyrinen runosäe, yksi niin kutsutuista aiolialaisista säkeistä. Se on saanut nimensä runoilija Hipponaksista.
Toine lyyrinen säe hagesichoreus voidaan nähdä hipponacteuksen alkutavua lyhyempänä muotona.
Hulmin taistelu
Muistomerkki
Kuvanveistäjä Urho Lamminheimon suunnittelema Hulmin taistelun muistomerkki, jota kutsutaan myös Vapaussodan alkamisen muistomerkiksi, paljastettiin 7. elokuuta 1938. Juhlapuheen piti Matti Similä, ja muita arvovieraita olivat maaherra Jalo Lahdensuo, suojeluskunnan piiripäällikkö Matti Laurila sekä professori Aapeli Saarisalo. Yleisöä paikalla oli 1 500 henkeä. Veistoksen jalustassa on teksti ”Tällä paikalla aloittivat Laihian miehet vapaussodan tammikuun 27 päivänä 1918”. Toinen muistomerkki pystytettiin maantien varrelle Vanhan Vaasan tuntumaan jo vuonna 1931.
Rinta-Kurikan talonpoikaiskartano
Isonvihan aikana sai kartano taas korkea-arvoisen vieraan, kun 15. päivänä helmikuuta 1714 mainitaan tsaari Pietari Suuren käskystä Suomen miehittänyttä Venäjän armeijaa komentaneen ruhtinas Mihail Golitsyn tulleen joukkoineen noin 11 000 miestä idästä Kurikkaan pitkin Kyrönkankaan talvitietä, joka johti Vähä-Kurikan kartanolle. Joukot marssivat talon pihan läpi vievää talvitietä ja ylittivät Kyrönjoen talon vierestä, Kurikanlahden eteläpuolelta. Tässä nähtiin kuulua Napuen taistelua edeltävä ensimmäinen yhteenotto, kun Kurikan kirkon puolella vastarannalla oli ruotsalaisen kenraali Carl Gustaf Armfeltin sadan miehen etuvartio, joka käsitti ainakin 30 miehen vahvuisen ratsuväkijoukon, 20 miehen vahvuisen jalkaväen ja joukon talonpoikia. Kahakan jälkeen etuvartion rippeet pakenivat kohti Isoakyröä, ja Golitsyn joukkoineen jäi Kurikan keskustan paikkeille tai ehkä Meijerinlahden jäälle lepäämään, kuten Klaus Flemingin joukot tekivät juuri ennen nuijasodan taistelua runsas vuosisata aiemmin vuonna 1597. Kartanon isäntähän oli tuolloin myös kirkonisäntä Yrjö Matinpoika Wähä-Kurikka, joka on saattanut auttaa asiaa, sillä ruhtinas Golitsyn panetti peitsimiehet vahtiin Kurikan kirkon ovelle ryöstelyn estämiseksi. Tämä oli erikoista sillä tsaari oli määrännyt Golitsynin käyttämään Pohjanmaalla poltetun maan taktiikkaa.
Kirjallisuudessa
Artturi Leinonen on ottanut talon kolmannen isännän Marcus Juhonpoika Wähä-Kurikan Hakkapeliitat-kirjansa sankariksi nimellä Niisius Kurikka. Tilasta ja kuningas Kustaa II Adolfin ja kuningatar Maria Eleonoran vierailusta talossa kerrotaan heti kirjan ensimmäisillä sivuilla. Kirjassa kerrotaan huovien polttaneen Kurikan talon 1643. Tätäkin tukee se seikka, että Marcukselta mainitaan Etelä-Pohjanmaan historian kolmannessa osassa palaneen nelisenkymmentä huonetta käsittänyt kartano.
Harry Potter ja salaisuuksien kammio (videopeli)
Harry Potter ja salaisuuksien kammio on Electronic Artsin julkaisema toimintaseikkailupeli, joka perustuu samannimiseen kirjaan ja elokuvaan. Peli julkaistiin marraskuussa 2002 usealle alustalle.
Pelaaminen
Pelin idea on yksinkertainen. Pelaaja ohjaa Harrya ja tutkii Tylypahkan linnaa ja sen tiluksia. Pelin aikana pelaaja kohtaa tapahtumia, jotka liittyvät kirjasarjan toiseen julkaisuun.
Loitsut
Pelin Game Boy Color -versiossa, tietyn loitsun käyttäminen vaatii tarpeeksi korkeaa tasoa. "Duo"-ominaisuuden käyttämiseksi pelaajan on käytettävä loitsua 25 kertaa. "Tria"-ominaisuuden käyttämiseen vaaditaan 50 käyttökertaa kyseiseltä loitsulta.
Seán Heuston
Dublinissa sijaitsee Seán Heustonin mukaan nimetty Heustonin rautatieasema, jossa hän oli työskennellyt liikennepäällikön toimistossa ennen kapinaa. Lähettyvillä on myös Seán Heustonin silta.
Pamela Stephenson
Stephenson opiskeli Uuden Etelä-Walesin yliopistossa, valmistui vuonna 1971 Australian kansallisesta näyttämötaiteen instituutista ja loi sen jälkeen menestyksekkään uran Australiassa. Hän muutti vuonna 1976 Lontooseen ja sai 1980-luvun alussa maailmanlaajuista menestystä rooleillaan sketsishow Ei yhdeksän uutisissa.
Stephenson sai vuonna 1996 tohtorinarvon kliinisestä psykologiasta California Graduate Institutesta. Hän on tullut tunnetuksi varsinkin ansioistaan ihmisen seksuaalisen käyttäytymisen tutkimuksessa. Vuonna 2002 hän voitti teoksellaan Billy "Vuoden brittiläisen kirjan" palkinnon.
Suvarnabhumin kansainvälinen lentoasema
Suvarnabhumin lentoasemasta tuli Bangkokin ensisijainen lentoasema kaikille kaupallisille kansainvälisille lentoyhtiöille, sekä kotimaan lentoliikenteelle, kun se otettiin virallisesti käyttöön 28. syyskuuta 2006, joidenkin arvioiden mukaan keskeneräisenä. Vanha kenttä toimii nykyään kotimaan ja lähialueen kenttänä samalla. Bangkokin kansainvälinen lentoasema on Thai Airways Internationalin tukikohta.
Avajaisongelmat
Suvarnabhumin lentoasema menetti Kansainvälisen siviili-ilmailujärjestön (ICAO) turvallisuusluokituksen 27. tammikuuta 2007, josta alkaen se on toiminut paikallisella turvallisuussertifikaatilla.
Lentokenttämaksut
Uutta kenttää hallinnoiva AOT (Airports of Thailand) ilmoitti heti Suvarnabhumin aloittaessa toimintansa uusista korotetuista kenttä- ja matkustajapalvelumaksuista.
Ulkomaan lennolle lähtevältä matkustajalta perittävä lentokenttävero (virallisesti Passenger Service Charge) nousi 1. helmikuuta 2007 aiemmasta 500 bahtista 700 bahtiin ja kotimaan lennoilta perittävä 50:stä 100:n bahtiin. Samalla palvelumaksun periminen siirtyi lipun oston yhteyteen, eikä sitä enää tarvitse maksaa lentoasemalla maasta poistuttaessa erikseen.
Rasti-Lukko
Rasti-Lukko on 7. helmikuuta 1962 perustettu raumalainen suunnistusseura. Ensimmäinen puheenjohtaja oli Tauno Nuotio.
D-AMPS
IS-54
IS-54 oli ensimmäinen amerikkalainen 2G-matkapuhelinstandardi. Se perustui samaan taajuusalueeseen, jota analoginen AMPS-järjestelmä, IS-19, oli käyttänyt kaupallisesti vuodesta 1983 alkaen. IS-54 säilytti yhteensopivuuden taaksepäin vanhan analogisen järjestelmän kanssa, josta juontaa myös järjestelmän nimi D-AMPS.
Vasili Berezutski
Vasili Vladimirovitš Berezutski (, s. 20. kesäkuuta 1982 Moskova) on venäläinen jalkapalloilija, joka edusti pitkään syntymäkaupunkinsa PFK TsSKA Moskovaa. Hän aloitti uransa Smenan junioriakatemiassa ja pelasi myös FK Moskovassa. Berezutski on 189 senttimetriä pitkä ja pelasi puolustajana.
Tukkijoki (Särkänniemi)
Tukkijoki oli myös Wasalandiassa, jossa oli huvipuiston olemassaoloajan eli vuosina 1988–2015.
Harry Potter ja viisasten kivi (videopeli)
Harry Potter ja viisasten kivi ( sekä ) on Electronic Artsin julkaisema toimintaseikkailupeli, joka perustuu samannimiseen kirjaan ja elokuvaan. Peli julkaistiin marraskuussa 2001 PlayStationille, Game Boy Colorille, Game Boy Advancelle ja Microsoft Windowsille, helmikuussa 2002 OS X:lle ja joulukuussa 2003 PlayStation 2:lle, Xboxille ja GameCubelle.
Ventelän VPK
Veteraanikerho
Veteraanikerho perustettiin 1. helmikuuta 1987, eli noin 60 vuotta palokunna perustamisen jälkeen.
Michael Mallin
Mallin oli Irlannin kansalaisarmeijan (ICA) johdossa arvojärjestyksessä toisena James Connollyn jälkeen. Pääsiäiskapinan aikana hän johti varuskuntaa St. Stephen's Greenillä Dublinissa yhdessä kreivitär Constance Markieviczin kanssa. Mallinia pidettiin yleisesti rohkeana ja pätevänä johtajana, vaikka hän ei miehittäessään St. Stephen's Greeniä valloittanutkaan ympäröiviä taloja.
Verismi
thumb|Pietro Mascagni thumb|Ruggiero Leoncavallo Verismi tarkoittaa proosakirjallisuuden, kuvataiteen ja musiikin naturalistista tyylisuuntaa Italiassa. Se oli hyvin suosittua lyhyehkön aikaa 1900-luvun vaihteen molemmin puolin.
Verismi tarkoittaa myös uusasiallisuutta edustavien taiteilijoiden vallankumouksellista siipeä 1920-luvulla.
Joensuun rautatieasema
Historia
Liikenteen lisäännyttyä asemaa vastapäätä oleva ns. vanha veturitalli kävi pieneksi, minkä vuoksi päätettiin rakentaa uusi veturitalli asema-alueen itälaidalle. Sen valmistuttua 1964 paikkoja oli 21, ja vanha veturitalli otettiin tässä yhteydessä muuhun käyttöön laite- ja työtiloiksi. Asema-alueella on myös puinen vaunuhuoltohalli, jonka käyttö on loppunut 1990-luvulla, ja 1980-luvulle rataosaston käytössä ollut puinen varastorakennus. Näiden lisäksi on metallirakenteinen pikahuoltohalli.
Telesilleus
Telesilleus on antiikin kreikkalaisesta metriikasta peräisin oleva lyyrinen runosäe, yksi niin kutsutuista aiolialaisista säkeistä. Se on saanut nimensä runoilijatar Telesillasta.
Ostalgia
Sanaa ostalgia käytetään nykyisin kuvaamaan myös muiden itäblokkilaisten, erityisesti puolalaisten, nostalgisia tuntemuksia kommunistiseen aikaan.
Keltapinsettikala
Käyttäytyminen
Keltapinsettikala on aggressiivinen omia lajitovereitaan kohtaan, mutta muuten rauhallinen.
Dominic Armato
Armato pitää seikkailupeleistä, erityisesti LucasArtsin Monkey Island -sarjasta. Hän kertoo haastattelussaan, että yllättyi iloisesti kuultuaan saavansa esittää Monkey Island -pelien päähahmoa Guybrush Threepwoodia. Kaksi kuukautta aiemmin hän oli kertonut vitsaillen ystävälleen, että jos Monkey Island -pelejä tehtäisiin lisää, hän haluaisi esittää Guybrushia. Guybrushin rooli onkin ollut Armaton tärkein. Hän esittää roolia peleissä The Curse of Monkey Island, Escape from Monkey Island ja Tales of Monkey Island. Armato on esiintynyt myös muissa peleissä, kuten pelissä Star Wars: Droid Works.
Jatkosodan suomalainen ilmatorjunta
Saavutukset
Ilmatorjuntajoukkojen laskettiin (perustui yksikköjen omaan arvioon mitä läheskään aina ei kyetty varmentamaan) pudottaneen koko sodan aikana yhteensä 1 031 vihollisen lentokonetta, joista oli
Lentojoukkoihin kuuluneiden ilmatorjuntayksiköiden mahdollisista tuloksista ei ole käytettävissä omaa tilastoa. Oletettavasti ne on laskettu ilmatorjuntajoukkojen pudotusmääriin. Varsinaisten lentojoukkojen (lentolaivueet) laskettiin vastaavasti pudottaneen tai tuhonneen maahan 1 612 lentokonetta. Neuvostoarkistojen avauduttua 1990-luvulla tutkijat pääsivät vertaamaan neuvostoilmavoimien yksikköjen päiväkirjoja ja tappioraportteja. Niiden perusteella suomalaisten lentäjien pudotusväitteistä 1941–1944 saattaa pitää paikkansa vain 35–45 %.
Harry Potter ja Azkabanin vanki (videopeli)
Aiheesta muualla
הארי פוטר - משחקים
Fiskari
Historia
Teollisuusyhdyskunnan kehitys oli nopeaa, ja tehtaat ja pajat tuottivat tarve-esineitä saksista ja puukoista auroihin ja voimansiirtolaitteisiin. Tuotteiden kuljettamista varten Fiskarista Pohjankurun satamaan oli vuosina 1891–1952 käytössä kapearaiteinen rautatie. Fiskars Oyj -yhtiön historia alkaa Fiskarsin ruukista, mutta yhtiöllä ei ole kylässä enää teollista toimintaa.
Kalevi Koskinen
Oopperatyönsä ohella Koskinen työskenteli kanttoriurkurina Hämeenkosken seurakunnassa. Hän oli Hämeen läänin Koskella (Hämeenkoski) kansakoulunopettajana monet vuodet.
Viinintuotanto Australiassa
Ensimmäiset viiniköynnökset Australiaan toi kapteeni Arthur Phillip.
Jussaari
Jussarön majakka
Jo keskiajan purjehdusoppaissa Jussaari mainitaan helposti tunnistettavana maamerkkinä. Sen ja Pikku-Jussarön välinen salmi on ollut aina suojainen ankkuripaikka. Valomajakkaa Jussaareen suunniteltiin ensimmäisen kerran jo vuonna 1811, mutta sen sai kuitenkin korvata kartiomainen riukukeko, joka pystytettiin Sundharun luodolle. Myöhemmin keko maalattiin punaiseksi ja v. 1856 kalkittiin valkoiseksi. Vuosisadan loppupuolella valomajakka sitten päätettiin rakentaa. 1891 valmistunut pyöreä, 17,5 metriä korkea tiilitorni oli valkoiseksi rapattu, ja sen keskikohtaa kiersi leveä, punainen vyö. Majakan linssi oli tehokkainta mallia, mitä silloin Suomessa oli käytössä. Valotunnus oli pyörivä valkoinen valo ja kaksi punaista välähdystä puolen minuutin välein. Majakan toiminnasta vastasivat majakkamestari ja kolme majakanvartijaa.
Uusi majakka oli Suomen ensimmäinen täysin miehittämätön majakka. Valolaitteet toimivat kaasulla, jota tarkastuslaiva toi paikalle kerran vuodessa. Sivutoiminen majakanhoitaja kävi sitten kerran kuussa vaihtamassa uudet kaasupullot. Kaasusta aiheutui ongelmia, koska aina ei säiden vuoksi kaasupulloa päässyt ajoissa vaihtamaan. Vuonna 1984 tilanne korjattiin asentamalla majakkaan tuulivoimala. Nyt valolaite on pyörivä, ja sen kantomatka on 16 meripeninkulmaa. 1998 majakka peruskorjattiin ja maalattiin.
Kaivostoimintaa
Jussarön kaivos siis avattiin ensimmäistä kertaa kun Ruotsin hallitus käytti merkantilistisella 1800-luvulla Suomen malmipulaa keinona kiristää itselleen erinäisiä hyvityksiä tuontitullien alalla. Väitetään, että kun Vuoksenniska Oy avasi kaivoksen 1954 uudelleen, olivat syyt samantapaiset. Suomi tarvitsi neuvotteluvaltin ruotsalaisen teräksen hinnasta keskusteltaessa. Parinsadan kaivosmiehen uurastus ei uudemmallakaan yrityksellä tuottanut kunnolla, mutta ilmeisesti se toimi riittävän hyvin tinkimisvälineenä. Vuonna 1967 kaivostoiminta lopetettiin taas.
Jussarön luonnonpuisto
Jussarön luonnonpuisto perustettiin vuonna 1956. Vuonna 1989 se liitettiin uuteen Tammisaaren saariston kansallispuistoon.
Ille-et-Vilaine
Ille-et-Vilaine [il.ɛ.vi.lɛn] on Ranskan departementti numero 35. Ille-et-Vilaine sijaitsee Länsi-Ranskassa Bretagnessa. Departementti on pinta-alaltaan 6 775 neliökilometriä ja vuonna 2018 siellä oli 1 069 228 asukasta. Ille-et-Vilainen pääkaupunki on Rennes. Ille-et-Vilaine on jaettu edelleen neljään arrondissementtiin, 27 kantoniin ja 333 kuntaan.
Ann-Margret
Nuoruus ja uran alku
Ann-Margret syntyi vuonna 1941 Valsjöbynin kylässä. Hänen vanhempansa muuttivat Yhdysvaltoihin toisen maailmansodan jälkeen ja asettuivat Fox Lakeen Chicagon esikaupunkialueelle. Ann-Margret oli lapsena introvertti eikä sopeutunut kunnolla amerikkalaiseen kulttuuriin. Hän kuitenkin rakasti laulamista ja tanssimista ja alkoi pian esiintyä häissä, juhlissa ja seurakuntatilaisuuksissa.
Viimeisinä vuosikymmeninä sekä elokuvissa että televisiossa
Ann-Margretilla oli keskeinen rooli hittikomediassa Äksyt vanhat herrat (1993) ja sen jatko-osassa Äksymmät vanhat herrat (1995). Neljäs Emmy-ehdokkuus tuli minisarjasta Alex Haley’s Queen ja viides televisioelokuvasta The Life of the Party: The Pamela Harriman Story (1998), jossa hän näytteli pääosassa Pamela Harrimania. Oliver Stonen elokuvassa Minä päivänä tahansa (1999) Ann-Margretilla on pieni rooli. Ensimmäisen Emmynsä Ann-Margret voitti vuonna 2010 vierailevana näyttelijänä televisiosarjassa Kova laki: Erikoisyksikkö.
Radio-ohjattu pienoismalli
Lennokit
RC-lennokit voivat olla siipien kärkiväliltään pienistä 20-senttimetrisistä aina useiden metrien kokoisiin lennokeihin, painojen ollessa muutamista grammoista useisiin kymmeniin kiloihin.
Autot
thumb|250px|1/10 takaveto-sähkökrossari Radio-ohjattavien pienoisautojen kirjo on myös monipuolinen ja ne voidaan jakaa kahteen pääryhmään: maastoautot (off-road) ja rata-autot (on-road). Yleisimmät kokoluokat ovat: 1/24, 1/18, 1/16, 1/12, 1/10, 1/8, 1/6 ja 1/5.
Rata-autot
Touring-autot muistuttavat henkilöautoa ja ne on tarkoitettu kovalla alustalla ajettaviksi. Ne ovat erittäin nopeita ja kevyitä. Touring-autojen lähin esikuva on DTM-luokka ennemmin kuin Sport-2000-luokka sillä erotuksella, että touring-autot ovat yleensä nelivetoisia. Autoissa on kevyt polykarbonaattimuovinen (lexan-muovinen) kori, jonka kukin voi maalata oman mielensä mukaan. Touring-autot ovat yleensä 1/10-kokoisia.
Kétou
Historia
Ketu on eräs vanhimmista jorubaa puhuvien pääkaupungeista. Sen perustaminen voidaan jäljittää asutukseen, jonka aloittivat Oduduwan jälkeläiset, jotka tunnetaan myös nimillä Odudua, Oòdua ja Eleduwa. Kaupungin hallitsijoiden perinteinen tyyli oli "alaketu", ja he ovat sukua nykypäivän Nigerian jorubojen Egba alaryhmälle.
Uuden-Laatokan kihlakunta
Vuodesta 1923 alkaen alueen nimenä oli Olhavan kihlakunta.
Harry Potter ja liekehtivä pikari (videopeli)
Peli ei menestynyt kovin hyvin mediassa: esimerkiksi Pelit-lehti antoi sille vain 70 pistettä.
Harry Potter ja Huispauksen MM-kisat
Pelaaminen
Pelissä ovat käytössä seuraavien maiden joukkueet: Englanti, Yhdysvallat, Saksa, Espanja, Japani, Ranska, Pohjoismaat (joukkueessa on yksi pelaaja jokaisesta pohjoismaasta), Australia ja Bulgaria, jolla pääsee pelaamaan vasta kerättyään 65 velhokorttia. Kaikilla joukkueilla on omat tiimiyhteistyöliikkeensä, jolla joukkue tekee kerralla 1–3 näyttävää maalia.
Reuven Shiloah
Shiloah oli pitkään Israelin politiikassa ja oli David Ben-Gurionin hyvä ystävä. Ennen vuoden 1948 sotaa Shiloah solmi suhteita muiden maiden salaisiin poliiseihin etenkin läntisiin osastoihin. Ben-Gurion perusti Mossadin vuonna 1949 joulukuussa ja nimitti Shiloahin sen johtoon.
Hänen seuraajansa Mossadin palveluksessa oli Isser Harel.
Gamla Enskede
Gamla Enskede on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (Söderort), ja kuuluu Enskede-Årsta-Vantörin kaupunginosa-alueeseen. Kaupunginosaa rajaavat Johanneshovin, Hammarbyhöjdenin, Kärrtorpin, Enskededalenin, Skarpnäcks Gårdin, Gubbängenin, Tallkrogenin, Svedmyran, Sturebyn, Enskedefältetin ja Enskede Gårdin kaupunginosat. Gamla Enskede on maa-alaltaan 2,96 neliökilometrin suuruinen, ja siellä asuu noin 10 000 ihmistä.
Finistère
Departementista on kolme kylää päässyt Ranskan kauneimpien kylien järjestön Les Plus Beaux Villages de France jäseniksi: Le Faou, Île-de-Sein ja Locronan.
Toxicity
Kappaleet
' ** ' Piilotettu kappale "Arto" on Yhdistyneen kuningaskunnan 2-levyisessä versiossa bonuslevyllä, eikä tule "Aerialsin" jälkeen.
Jousiampuja (elokuva)
Vastaanotto
Video-oppaassa vuodelta 1995 Olavi Similä piti Jousiampujaa pätevästi tehtynä, mutta hivenen vaisuna jännärinä. Taavi Kassilan esikoisohjausta hän kuitenkin kuvaa sanalla ”solidi”. Similä antoi elokuvan Suomessa julkaistulle VHS-kasettiversiolle kaksi tähteä viidestä, mikä teoksen mukaan vastaa sanallista arviota ”keskinkertainen”.
Perfenatsiini
Haittavaikutukset
Kuten muidenkin antipsykoottisten lääkkeiden kohdalla, lääkkeen pitkä-aikaisen, korkea-annoksisen käytön on osoitettu johtavan kognitiivisten kykyjen heikkenemiseen ja aivovaurioihin.
Pahoinvointia ja huimausta ehkäisevät vaikutukset voivat vaikeuttaa diagnoosin tekemistä aivovauriotapauksissa.
Yhteisvaikutuksena syntyvät haitat
Matolääkkeenä käytettävä piperatsiini saattaa voimistaa perfenatsiinin ekstrapyramidaalisia sivuvaikutuksia. Antibioottina käytettävän streptomysiinin haitalliset hermomyrkky vaikutukset saattavat peittyä perfenatsiinin huimausta estävän vaikutuksen takia.
Perfenatsiinin yliannostuksen hengenvaarallisena rajana pidetään määrää 800 mg. Muut samansuuntaisesti vaikuttavat lääkkeet madaltavat hengenvaarallisuuden rajaa. Amitriptyliini on yksi tällainen lääkeaine, jota myös Pertriptylissä esiintyy.
Imeytyminen
Perfenatsiini imeytyy suun kautta 40 %:sti ja sen puoliintumisaika on 8–12 tuntia. Annostelu tapahtuu yleensä kaksi tai kolme kertaa päivässä. 1/3 voidaan antaa aamulla ja 2/3 nukkumaanmenon yhteydessä, jotta sivuvaikutuksina tulevat alentunut verenpaine ja rauhoittava vaikutus ajoittuvat enimmäkseen yöaikaan.
Come Taste the Band
B-puoli
”Love Child” muistuttaa Led Zeppelinin kappaleita, ja kertosäkeen kitarariffi on lainattu Bolinin aiemmalta yhtyeeltä The James Gangilta. Myös Jon Lordin kosketintyöskentely on merkittävässä osassa.
USS McAnn (DE-179)
Brasilian laivaston CTE Bauru
pienoiskuva|CTE Bauru Alus liitettiin 16. elokuuta Brasilian laivastoon nimellä CTE Bauru runkonumerolla D-18. Alus palautettiin Yhdysvaltain laivastolle 30. kesäkuuta 1953 ja se annettiin heti takaisin osana Mutual Defence Assistance Pactia. Alus poistettiin 1982 Brasilian laivastoluettelosta ja sijoitettiin museoon samana vuonna.
Marakei
Marakein pinta-ala on noin 14 km² ja väkiluku 2 799. Se sijaitsee 26 kilometriä Abaiangista koilliseen. Atollin löytämisvuonna pidetään usein vuotta 1587.
Harry Potter ja Feeniksin kilta (videopeli)
Harry Potter ja Feeniksin kilta on EA Bright Lightin kehittämä ja Electronic Artsin julkaisema toimintaseikkailupeli, joka perustuu J. K. Rowlingin Harry Potter ja Feeniksin kilta -kirjasta tehtyyn elokuvaan, joka on Harry Potter -sarjan viides osa. Peli julkaistiin usealle alustalle kesäkuussa 2007.
Seija-myrsky
Myrsky katkoi sähköt yli 200 000 kotitaloudelta eli yhtä monelta kuin Tapani- ja Eino-myrskykin. Eniten sähköttömiä asiakkaita oli Lounais-Suomessa, jossa noin 86 000 kotitaloutta oli ilman sähköä. Myös rataverkko kärsi vahinkoja, kun neljä rataa oli poikki kaatuneiden puiden takia. Myrsky tuhosi metsää maa- ja metsätalousministeriön mukaan arviolta 15–60 miljoonan euron arvosta. Pelastuslaitoksia hälytettiin myrskyn takia vahingontorjuntatehtäviin 1 040 kertaa.
Avtandil Koridze
Avtandil Koridze (15. huhtikuuta 1935 – 12. huhtikuuta 1966) oli neuvostoliittolainen kreikkalais-roomalaisen tyylin painija ja olympiavoittaja
Shopville
Liikevaihdoltaan kauppakeskus on Sveitsin kolmanneksi suurin (451 milj. Sfr vuonna 2015). Myyntitiloja kauppakeskuksessa on 18 500 neliömetriä, ja myynti neliötä kohden oli vuonna 2015 noin 24 000 Sfr.
Sinatran oppi
Neuvostoliiton ulkoministeri Eduard Ševardnadze julisti Brežnevin opin päättyneeksi 23. lokakuuta 1989 pitämässään puheessa. Linjamuutoksen vahvisti ulkoministeriön lehdistöedustaja Gennadi Gerasimov kaksi päivää myöhemmin tiedotustilaisuudessa, joka pidettiin Helsingissä Neuvostoliiton johtajan Mihail Gorbatšovin Suomen-vierailun yhteydessä. Gerasimov sanoi Sinatran opin korvanneen Brežnevin opin: ”Sovellamme nykyään Frank Sinatran oppia hänen laulunsa, I Did It My Way mukaan. Jokainen maa päättää itse minkä tien valitsee.”
Sinatran oppi johti käännekohtaan maailmanhistoriassa, kun maa toisensa jälkeen sovelsi uutta oppia käytännössä. Vuoteen 1989 sattuivat muun muassa Neuvostoliiton vetäytyminen Afganistanista, Puolan ensimmäiset vapaat vaalit joissa valtaan nousivat muut kuin kommunistit, Unkarin julistautuminen tasavallaksi kansantasavallan sijaan, Tšekkoslovakian samettivallankumous, Romanian kansannousu ja Berliinin muurin murtuminen. Itä-Saksan kovan linjan kommunistihallitus oli laskelmoinut Neuvostoliiton väliintulon olevan ainoan vaihtoehdon tiukoille matkustusrajoituksille Saksojen välillä. Kun Neuvostoliitto ilmoitti, ettei se aikonut puuttua muiden maiden politiikkavalintoihin, hämilleen joutunut Itä-Saksan hallitus vapautti matkustamisen länteen, mikä johti muutamassa päivässä muurin murtamiseen.
Jäähyväiset presidentille (elokuva)
Tuotanto
Seppälä näkee Mertasta ajavana motiivina herravihan, vaikka sinänsä elokuva ei käsittele politiikan ja yritysmaailman lehmänkauppoja. Herraviha on hänen mukaansa avain koko elokuvan ymmärtämiselle. Hän rinnastaa Mertasen Lalliin, perinteen mukaan piispa Henrikin tappaneeseen talonpoikaan. Tosin Lallin teko on yksilötason kosto, jollainen Mertasen suunnitelma ei ole. Seppälä luonnehtii Mertasen tekoa kollektiiviseksi siinä mielessä, että teollaan Mertanen uskoo saavansa korruption aikakauden päättymään.
Pohjois-Karjalan maakuntaliitto
Maakuntaliiton tavoitteena on Pohjois-Karjalan tekeminen entistä paremmaksi paikaksi asua, opiskella, tehdä töitä ja yrittää. Liiton rooli aluekehityksessä on ennen muuta olla alueen toimijoiden yhteistyöjohtaja. Maakuntaliiton tehtäviä ovat maakunnan kehittäminen, maankäytön suunnittelu ja maakunnan etujen ajaminen.
Vedenalaishyökkäykset Gibraltariin
Ensimmäinen hyökkäys 12. tammikuuta 1942
Italialaiset tekivät Gibraltariin useita onnistuneita Maiale-hyökkäyksiä. Ensimmäinen tehtiin kolmen torpedoaluksen tukialukseksi muunnetulta sukellusvene Scirèltä (komentaja luutnantti, ruhtinas Junio Valerio Borghese) 12. tammikuuta 1942. Emovene toi alukset kannellaan lähelle kohdetta, rynnäkkösukeltajat siirtyivät pakoluukun kautta aluksiin ja irtautuivat. Hyökkäykseen lähtivät kapteeniluutnantti Licio Visintini ja kersantti Giovanni Magro, aliluutnantti Vittorio Cella ja kersantti Salvatore Leone sekä kadetti Girolamo Manisco ja pursimies Dino Varini.
Operaation loppu
Ennen kuin italialaiset saivat materiaaleja seuraavaa hyökkäystä varten, liittoutuneet pommittivat Roomaa ja sodasta kyllikseen saanut kuningas Viktor Emanuel III määräsi 25. heinäkuuta 1943 Mussolinin vangittavaksi.
De Havilland Vampire
Käyttö Suomessa
pienoiskuva|de Havilland D.H.100 Vampire FB Mk.50 "VA-7":n nokka [[Koskue]] Suomen ilmavoimat siirtyi suihkukonekauteen 22. tammikuuta 1953, jolloin ensimmäiset kolme D.H.100 Vampire Mk.52 -suihkuhävittäjää laskeutuivat de Havilland -tehtaan koelentäjä George Thorntonin johtamina Porin lentokentälle. Kesällä 1953 saapui kolme "Vamppia", mikä oli koneen lempinimi ilmavoimissa. Koneiden tunnukset olivat VA-1...VA-6. Varaosina käytetty Koskuella näytteillä oleva yksipaikkainen Vampire on merkitty "VA-7":ksi, vaikka se ei ollutkaan lentokäytössä Suomessa. Koskuen kone on Suomen ainut de Havilland D.H.100 Vampire FB Mk.50. Se ostettiin Ruotsin ilmavoimilta Kauhavalle lentosotakoulun opetusvälineeksi, mistä Suomen ilmavoimat myi sen Jalasjärven kunnalle valtatie 3:lle kiinnittämään huomion Jalasjärven Koskuen kansakoulun lähellä olevaan Jalasjärven leirintäalueeseen. Jalasjärven kunta myi koneen yksityiselle Vilho Riskulle.